CELEX: 32005D0303
Language: hr
Date: 2005-03-31 00:00:00
Title: 2005/303/EZ: Odluka Komisije od 31. ožujka 2005. o neuvrštenju krezilne kiseline, diklorofena, imazametabenza, kasugamicina i polioksina u Prilog I. Direktivi Vijeća 91/414/EEZ i o povlačenju odobrenja za sredstva za zaštitu bilja koja sadrže te aktivne tvari (priopćena pod brojem dokumenta C(2005) 975)  Tekst značajan za EGP

03/Sv. 44
            
            
               HR
            
            
               Službeni list Europske unije
            
            
               15
            
         32005D0303
   
               L 097/38
            
            
               SLUŽBENI LIST EUROPSKE UNIJE
            
         ODLUKA KOMISIJE
   od 31. ožujka 2005.
   o neuvrštenju krezilne kiseline, diklorofena, imazametabenza, kasugamicina i polioksina u Prilog I. Direktivi Vijeća 91/414/EEZ i o povlačenju odobrenja za sredstva za zaštitu bilja koja sadrže te aktivne tvari
   (priopćena pod brojem dokumenta C(2005) 975)
   (Tekst značajan za EGP)
   (2005/303/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu Vijeća 91/414/EEZ od 15. srpnja 1991. o stavljanju sredstava za zaštitu bilja na tržište (1), a posebno njezin članak 8. stavak 2. četvrti podstavak,
   budući da:
   
               (1)
            
            
               Članak 8. stavak 2. Direktive 91/414/EEZ predviđa da država članica tijekom razdoblja od 12 godina nakon objave te Direktive može odobriti stavljanje na tržište sredstvâ za zaštitu bilja koja sadrže aktivne tvari, koje nisu navedene u Prilogu I. toj Direktivi i koja su već na tržištu dvije godine nakon dana notifikacije, dok se te tvari postupno ispituju u okviru programa rada.
            
         
               (2)
            
            
               Uredbom Komisije (EZ) br. 451/2000 (2) i Uredbom Komisije (EZ) br. 1490/2002 (3) utvrđuju se detaljna pravila za provedbu druge i treće faze programa rada iz članka 8. stavka 2. Direktive 91/414/EEZ. Za aktivne tvari, za koje podnositelj prijave ne ispuni svoje obveze u skladu s ovim uredbama neće se izvršiti provjera potpunosti niti procjena dokumentacije. Za krezilnu kiselinu, diklorofen, imazametabenz, kasugamicin i polioksin nije bila podnesena potpuna dokumentacija niti je podnositelj prijave izjavio da se dokumentacija neće dostaviti u propisanom roku. Kao posljedica toga, ove se aktivne tvari ne bi smjele uvrstiti u Prilog I. Direktivi 91/414/EEZ, a države članice moraju povući sva odobrenja za sredstva za zaštitu bilja koja sadrže ove tvari.
            
         
               (3)
            
            
               Za aktivne tvari za koje je rok prethodne obavijesti o povlačenju sredstava za zaštitu bilja, koja sadrže takve tvari kratak, potrebno je predvidjeti prijelazno razdoblje za uklanjanje, skladištenje, stavljanje na tržište i korištenje postojećih zaliha na razdoblje do najdulje 12 mjeseci, kako bi se postojeće zalihe mogle iskoristiti samo u jednoj sezoni rasta. U slučajevima u kojima je predviđeno dulje razdoblje za prethodnu obavijest, to se razdoblje može skratiti tako da istječe na kraju sezone rasta.
            
         
               (4)
            
            
               Za diklorofen, imazametabenz, kasugamicin i polioksin podaci su dostavljeni, a iz procjene koju je izvršila Komisija zajedno sa stručnjacima iz država članica, proizlazi da postoji potreba za daljnjim korištenjem predmetnih tvari. U takvim slučajevima potrebno je predvidjeti privremene mjere kako bi se omogućio razvoj zamjenskih rješenja.
            
         
               (5)
            
            
               Mjere predviđene ovom Odlukom su u skladu s mišljenjem Stalnog odbora za prehrambeni lanac i zdravlje životinja,
            
         DONIJELA JE OVU ODLUKU:
   Članak 1.
   Krezilna kiselina, diklorofen, imazametabenz, kasugamicin i polioksin se kao aktivne tvari ne uvrštavaju u Prilog I. Direktivi 91/414/EEZ.
   Članak 2.
   Države članice osiguravaju da:
   
               1.
            
            
               se odobrenja za sredstva za zaštitu bilja koja sadrže krezilnu kiselinu, diklorofen, imazametabenz, kasugamicin i polioksin povuku do 30. rujna 2005.;
            
         
               2.
            
            
               se od 15. travnja 2005. ne daju niti produljuju odobrenja za sredstva za zaštitu bilja koja sadrže krezilnu kiselinu, diklorofen, imazametabenz, kasugamicin i polioksin na temelju odstupanja predviđenog člankom 8. stavkom 2. Direktive 91/414/EEZ;
            
         
               3.
            
            
               odstupajući od točke 1., države članice navedene u stupcu B Priloga mogu zadržati odobrenja za sredstva za zaštitu bilja koja sadrže tvari navedene u stupcu A za korištenja navedena u stupcu C tog Priloga najkasnije do 30. lipnja 2007., kako bi se omogućio razvoj učinkovite zamjene za predmetnu tvar.
               Države članice koje koriste odstupanje iz prvog podstavka moraju osigurati ispunjavanje sljedećih uvjeta:
               
                           (a)
                        
                        
                           daljnje korištenje se prihvaća samo ako nema štetnih učinaka za ljudsko zdravlje ili zdravlje životinja i nema neprihvatljivog utjecaja na okoliš;
                        
                     
                           (b)
                        
                        
                           takva sredstva za zaštitu bilja, koja ostaju na tržištu nakon 30. rujna 2005., moraju se ponovno označiti tako da odgovaraju uvjetima ograničenog korištenja;
                        
                     
                           (c)
                        
                        
                           moraju se uvesti sve odgovarajuće mjere za smanjenje svih mogućih rizika;
                        
                     
                           (d)
                        
                        
                           moraju se ozbiljno tražiti alternativne mogućnosti takvih korištenja.
                        
                     
         
               4.
            
            
               Dotične države članice najkasnije 31. ožujka 2005. obavješćuju Komisiju o mjerama koje su poduzele za primjenu točke 3., a posebno o mjerama poduzetim u skladu s točkama (a) do (d).
            
         Članak 3.
   Razdoblje počeka koje određuju države članice u skladu s odredbama članka 4. stavka 6. Direktive 91/414/EEZ mora biti najkraće moguće.
   Kad se odobrenja povlače u skladu s člankom 2. stavkom 1. najkasnije do 30. rujna 2005., razdoblje počeka istječe najkasnije 30. rujna 2006.
   Kad se odobrenja povlače u skladu s člankom 2. stavkom 3. najkasnije do 30. lipnja 2007., razdoblje počeka istječe najkasnije 31. prosinca 2007.
   Članak 4.
   Ova je Odluka upućena državama članicama.
   
      Sastavljeno u Bruxellesu 31. ožujka 2005.
      
         
            Za Komisiju
         
         Markos KYPRIANOU
         
            Član Komisije
         
      
   
   
      (1)  SL L 230, 19.8.1991., str. 1. Direktiva kako je zadnje izmijenjena Direktivom Komisije 2004/58/EZ (SL L 120, 24.4.2004., str. 26.).
   
      (2)  SL L 55, 29.2.2000., str. 25. Uredba kako je zadnje izmijenjena Uredbom (EZ) br. 1044/2003 (SL L 151, 19.6.2003., str. 32.).
   
      (3)  SL L 224, 21.8.2002., str. 23. Uredba kako je zadnje izmijenjena Uredbom (EZ) br. 1744/2004 (SL L 311, 8.10.2004., str. 23.).
   
      PRILOG
      
         POPIS ODOBRENJA IZ ČLANKA 2. STAVKA 2.
      
      
                  Stupac A
               
               
                  Stupac B
               
               
                  Stupac C
               
            
                  Aktivna tvar
               
               
                  Država članica
               
               
                  Korištenje
               
            
                  Diklorofen
               
               
                  Irska
               
               
                  Kontrola mahovine na javnim zelenim površinama i igralištima za golf
               
            
                  Ujedinjena Kraljevina
               
               
                  Jetrenke i mahovine na ukrasnim biljkama
                  Kontrola gljiva i drugih biljnih patogena na površinama staklenika i u rasadnicima na površinama za uzgoj biljaka
                  Kontrola mahovine na održavanim javnim zelenim površinama i tvrdim površinama.
               
            
                  Imazametabenz
               
               
                  Grčka
               
               
                  Žitarice
               
            
                  Španjolska
               
               
                  Žitarice
               
            
                  Kasugamicin
               
               
                  Grčka
               
               
                  Sprečavanje bakterijskih bolesti na duhanu, rajčicama, krastavcima, agrumima, grahu i ukrasnim biljkama
               
            
                  Mađarska
               
               
                  Jezgričavo voće (jabuke, kruške, dunje), slatka paprika, ljuta paprika, rajčice, krastavci
               
            
                  Španjolska
               
               
                  Sprečavanje bakterijskih bolesti na rajčicama, krastavcima, voćkama jabuke i kruške, čempresima (uključujući gljivične bolesti), jagodama i mahunama
               
            
                  Polioksin
               
               
                  Grčka
               
               
                  Sprečavanje gljivičnih bolesti na jagodama
               
            
                  Španjolska
               
               
                  Sprečavanje bakterijskih i gljivičnih bolesti na rajčicama, tikvicama i krastavcima, grmlju i zelenim ukrasnim biljkama, pamuku i malinama